Perdiendo el este

***Perdiendo el este*** (títol orichinal en castellano, en aragonés ***En perdendo l'este***, estrenada en Aragón con o suyo títol orichinal) ye una cinta de cine de comedia de cine espanyol estrenada l'anyo 2019, dirichida por Paco Caballero seguntes un guión orichinal d'Oriol Capel, Daniel Monedero, David S. Olivas, Antonio Sánchez y Nacho G. Velilla, con una banda sonora orichinal de Juanjo Javierre, una dirección de fotografía de David Valldepérez, una producción cinematografica de Mercedes Gamero, Mikel Lejarza y Nacho G. Velilla ta las productoras Aparte Producciones y Atresmedia Cine, y un elenco d'actors forma, entre d'atros, por Julián López, Miki Esparbé, Javier Cámara, Carmen Machi, Younes Bachir, Leo Harlem, Edu Soto, Silvia Alonso, Malena Alterio, Tom So, Chacha Huang, Marcos Zhang, Malena Gutiérrez y Fele Martínez.

Braulio Huete marcha enta Hong Kong decidiu a fer-ie fortuna, encara que las suyas conoixencias de chinés son nulas. Cuan y plega, nomás puet conseguir que treballar levando un rickshaw, encara que a la suya familia y a los suyos amigos lis diz que ha trobau un treballo magnifico muit bien pagau. De rapiconte y plegan enta Hong Kong Rafa y Hakan, alentaus por as explicacions de Braulio, que han deixau o suyo negocio de kebab en Berlín. Encara que cuan i plegan tienen una mica de diners ta ubrir en Hong Kong un local de kebab, contactan con Curro, un andaluz que tamién ye en Hong Kong y que lis posa en contacto con bels "inversors" que en realidat nomás fan que robar-lis os suyos pocos diners. Casualment cuan Braulio y los suyos amigos son en un parque, Curro veye a una d'as suyas alumnas d'a escuela de baile flamenco y explica a Braulio que ye una muller ya masiau poco choven y que su pai ye desesperau por buscar-li mariu y que si consigue casar-se con ella tiendrá documentación ta remanir en Hong Kong, porque si no l'expulsarán. Xiao, la mesacha, decide tamién fer servir una ficticia relación con Braulio ta conseguir que su pai no insista en buscar-li mariu. A la vegada, Rafa y Hakan veyen que lo pai de Xiao puet facilitar-lis os diners ta ubrir o suyo local de kebab. En Espanya, lo pai de Braulio decide zarrar o suyo negocio de ferretería por a presión d'a competencia d'un local de chineses. Pero de rapiconte amaneixen as verdaderas intencions de Xiao y Braulio y d'os suyos amigos y Xiao y Braulio deixan a suya relación, con Braulio y los suyos amigos tornando enta Espanya.

A cinta s'ambienta en a suya epoca actual (2019) en Pamplona (Navarra) y Madrit (Comunidat de Madrit) en Espanya y en Hong Kong en China; y las suyas escenas se filmoron en ixos mesmos tres lugars.

*Perdiendo el este* recibió una nominación a lo Premio Goya a los Millors Efectos Especials en 2020 mientres a 34<sup>ena</sup> edición d'os Premios Goya, encara que los ganadors estioron Mario Campoy y Iñaki Madariaga por a cinta *[[El hoyo (cinta)|El hoyo]]*, dirichida por Galder Gaztelu-Urrutia.

## Elenco

## Se veiga tamién
* Cine en 2019.
* Cintas de 2019.

## Referencias

## Vinclos externos
*  ''Perdiendo el este'' en Internet Movie Database.
*  ''Perdiendo el este'' en FilmAffinity.
*  ''Perdiendo el este'' en o *[[Catálogo de cine español]]* de l*'[[Instituto de la Cinematografía y de las Arte Visuales]]* d'o Ministerio de Cultura d'Espanya.